আবু ইসহাক ইব্রাহিম ইবন মুহাম্মাদ ইবন আল-সারি আল-জাজ্জাজ ছিলেন বসরার একজন ব্যাকরণবিদ, ভাষাবিজ্ঞান ও ধর্মতত্ত্বে পণ্ডিত এবং আব্বাসি রাজদরবারের অন্যতম সদস্য। তার রচিত উল্লেখযোগ্য গ্রন্থসমূহ হল কিতাব মা ফাসারাহু মিন জামি আন-নুক্ত, কিতাব মানি আল-কুরআন ও কিতাব আল-ইশতিকাক। তিনি ৯২২ সালে বাগদাদে মৃত্যুবরণ করেন।   জীবনী  আবু ইসহাক ইব্রাহিম ইবন মুহাম্মাদ ইবন আল-সারি আল-জাজ্জাজ কাঁচ চূর্ণক হিসেবে কাজ করতেন। এরপর তিনি বসরা শাখার আল-মুবাররাদ এবং কুফা শাখার থা'লাবের অধীনে ভাষাতত্ত্ব নিয়ে পড়াশোনা করেন। তারা দুজনেই সে সময়ের অন্যতম সেরা ব্যাকরণবিদ ছিলেন। তার শ্রেণির সেরা শিক্ষার্থী ছিলেন এবং আল-মুবাররাদকে বিভিন্ন বিষয়ে পরামর্শ দিতেন। তিনি বসরার ব্যাকরণবিদ আবু ফাহদের সাথে সিবাওয়াইহের আল-কিতাব গ্রন্থ অধ্যয়ন করেন।  আল-জাজ্জাজ উজির উবায়েদ আল্লাহ ইবন সুলায়মান ইবন ওয়াহাবের পুত্র আল-কাসিম ইবন উবায়েদ আল্লাহের শিক্ষক হিসেবে আব্বাসি রাজদরবারে প্রবেশ করেন। পরে তিনি খলিফা আল-মু'তাদিদের পুত্রদেরও শিক্ষকতা করেন।  খলিফা আল-মু'তাদিদ উজির আল-কাসিমকে মাহবারাহ্‌ আল-নাদিমের কম্পোডিয়াম অব স্পিচ-এর ব্যাখাকরণের নির্দেশ দেন। থা'লাব জ্ঞানের স্বল্পতা ও আল-মুবাররাদ বার্ধ্যকের কারণে এই প্রকল্পে কাজের জন্য অস্বীকৃতি জানান। আল-মুবাররাদ তার বন্ধ ও আত্মীয় আল-জাজ্জাজকে এই কাজটি করার প্রস্তাব দেন। জাজ্জাজ তার সক্ষমতা প্রদর্শনের জন্য পরীক্ষণমূলক দুটি অনুচ্ছেদের কাজ করার সুযোগ পান। গবেষণার কাজে তিনি থা'লাব, আল-সুক্কারি ও অন্যান্যদের ভাষা সম্পর্কিত বইয়ের সাহায্য নেন। তার শ্রুতিলেখক হিসেবে তাকে সাহায্য করেন ছোট আল-তিরমিদহি। দুটি অনুচ্ছেদের কাজ খলিফা আল-মু'তাদিদকে মুগ্ধ করে এবং তিনি আল-জাজ্জাজকে সম্পূর্ণ কাজের জন্য তিনশত স্বর্ণ দিনার প্রদান করেন। সম্পূর্ণ পাণ্ডুলিপি আল-মু'তাদিদের রাজগ্রন্থাগারে সংরক্ষিত হয় এবং অন্যান্য গ্রন্থাগারে কোন অনুলিপি রাখা নিষিদ্ধ করা হয়। খলিফার অনুগ্রহ লাভের পর তিনি তিনজন কর্মকর্তা তথা রাজ প্রতিনিধি, জুরি ও পণ্ডিতের কাজের জন্য রাজকীয় পেশসন হিসেবে তিনশত স্বর্ণমুদ্রা পান।  আল-জাজ্জাজের শিষ্যদের মধ্যে রয়েছেন ব্যাকরণবিদ আবু আলি আল-ফারিসি, জুমাল ফি ন-নাউহির লেখক আবু আল-কাসিম আব্দ আর-রহমান ইবন আল-সাররাজ ও আলি আল-মারাগহি।  আল-জাজ্জাজ আল-খায়াতের সাথে যুক্তিতর্কে জড়ান। আল-খায়াত ছিলেন সমরকন্দের একজন ব্যকরণবিদ, যার সাথে আল-জাজ্জাজের পরিচয় হয়েছিল বাগদাদে।  আল-জাজ্জাজ ৯২২ খ্রিষ্টাব্দের ১৩ই অক্টোবর (১৮ বা ১৯ জমাদিউস সানি ৩১০ হিজরি), অন্যান্য সূত্র অনুসারে ৯২৪ বা ৯২৮ খ্রিষ্টাব্দ (৩১১ বা ৩১৬ হিজরি) আশি বছর বয়সে মৃত্যুবরণ করেন।   নির্বাচিত কর্ম   কিতাব মা ফাস্‌সারাহু মিন জামি আল-নুক্ত ()   কিতাব মা'নি আল-কুর'আন ()  কিতাব আল-ইশতিকাক ()  কিতাব আল-কাওয়াফি ();  কিতাব আল-আরুদ ()  কিতাব আল-ফার্কু ()  কিতাব কুল্ক আল-ইনসান ()  কিতাব কুল্ক আল-ফারিস ()  কিতাব মুখতাসির নুহও ()  কিতাব ফা'আলতু ওয়া-আফ'আলতু ()  কিতাব মা ইউনসারিফ ওয়া-মা লা ইউনসারিফ ()  কিতাব সাহর আবিয়াত সিবাওয়াহ ()  কিতাব আন-নাওয়াদির ();   বুক অব ডিক্টেটস;();  বুক অব অ্যানেকডোটস;  ট্রিটিজ অন দ্য ইনফ্লুয়েন্স অব দ্য কনস্টেলেশন আপন দ্য ওয়েদার (   টীকা    তথ্যসূত্র   বিষয়শ্রেণী:৯২২-এ মৃত্যু বিষয়শ্রেণী:১০ম শতাব্দীর ভাষাবিদ বিষয়শ্রেণী:১০ম শতাব্দীর ধর্মতাত্ত্বিক বিষয়শ্রেণী:১০ম শতাব্দীর প্রাণিবিদ বিষয়শ্রেণী:আরবি ব্যাকরণবিদ বিষয়শ্রেণী:বসরার ব্যাকরণবিদ বিষয়শ্রেণী:ইরাকি ধর্মতাত্ত্বিক বিষয়শ্রেণী:হাদিসের পণ্ডিত বিষয়শ্রেণী:বাগদাদের ব্যক্তি বিষয়শ্রেণী:৮৪০-এর দশকে জন্ম বিষয়শ্রেণী:১০ম শতাব্দীর দার্শনিক বিষয়শ্রেণী:মুহাদ্দিস বিষয়শ্রেণী:মধ্যযুগীয় আরব ভাষাবিজ্ঞানী বিষয়শ্রেণী:১০ম শতাব্দীর আব্বাসীয় খিলাফতের ব্যক্তি বিষয়শ্রেণী:আব্বাসীয় খিলাফতের রাজসভাসদ